1.  ประวัติความเป็นมา

ธนาคารกรุงไทยจัดตั้งขึ้นเมื่อวันที่ 14 มีนาคม 2509 จากการควบกิจการระหว่างธนาคารมณฑล
จำกัด กับธนาคารเกษตร จำกัด เปลี่ยนชื่อเป็น ธนาคารกรุงไทย จำกัด
โดยมีกระทรวงการคลังเป็นผู้ถือหุ้นรายใหญ่ ทำให้ธนาคารกรุงไทย จำกัด
เป็นธนาคารใหญ่ที่มีฐานะทางการเงินที่มั่นคง สามารถคุ้มครองเงินฝากและ
ให้บริการธุรกรรมทางการเงินได้กว้างขวางมากขึ้น และได้จดทะเบียนแปรสภาพเป็นบริษัทมหาชน
เมื่อวันที่ 24 มีนาคม 2537 ใช้ชื่อว่า “ธนาคารกรุงไทย จำกัด (มหาชน)” เลขทะเบียน บมจ.
335 ชื่อย่อ KTB

การรับโอนสินทรัพย์และหนี้สินของธนาคารสยาม จำกัด (มหาชน)

เมื่อวันที่ 17 สิงหาคม 2530 ธนาคารได้รับโอนสินทรัพย์และหนี้สินของธนาคารสยาม จำกัด
(ปัจจุบันเปลี่ยนเป็น บริษัท ทิพยสิน จำกัด) มาดำเนินการโดยมียอดหนี้สินสูงกว่าสินทรัพย์ จำนวน
7,371.60 ล้านบาท (ณ วันที่ 31 ธันวาคม 2544 และ 31 ธันวาคม 2543
มีหนี้สินสูงกว่าสินทรัพย์จำนวน 2,230.6 ล้านบาท และ 2,576.86 ล้านบาท)
ธนาคารจึงได้ตั้งธนาคารสยาม จำกัด (บริษัท ทิพยสิน จำกัด) ไว้เป็นลูกหนี้ สำหรับ
การดำเนินการดังกล่าว หากมีผลกระทบต่อฐานะของธนาคาร
ทางการจะเข้ามาดูแลมิให้ธนาคารต้องได้รับความเสียหายตามนโยบายของทางการที่วางไว้

การนำหุ้นเข้าซื้อขายในตลาดหลักทรัพย์แห่งประเทศไทย

เมื่อวันที่ 26 มิถุนายน 2532 ธนาคารได้นำหุ้นเข้าสู่ตลาดหลักทรัพย์แห่งประเทศไทย นับเป็น
รัฐวิสาหกิจแห่งแรกที่นำหุ้นเข้าซื้อขายในตลาดหลักทรัพย์ฯ โดยได้เริ่มเปิดการซื้อขายหุ้นของธนาคาร
ในตลาดหลักทรัพย์ฯ ตั้งแต่วันที่ 2 สิงหาคม 2532 เป็นต้นมา

โครงการรับแลกเปลี่ยนบัตรเงินฝากของสถาบันการเงิน 42 แห่ง

เมื่อวันที่ 5 สิงหาคม 2540 รัฐบาลได้มีคำสั่งระงับการดำเนินกิจการชั่วคราว เพื่อแก้ไขฐานะและ
การดำเนินงานของบริษัทเงินทุนและบริษัทเงินทุนหลักทรัพย์ 42 บริษัท
โดยจะดูแลผู้ฝากเงินและเจ้าหนี้ที่สุจริต และให้สิทธิแก่ผู้ถือตั๋วที่บริษัทเดิม
หรือเลือกที่จะเปลี่ยนเป็นบัตรเงินฝากที่ธนาคารกรุงไทย จำกัด (มหาชน) ได้
ธนาคารได้เข้าร่วมโครงการรับแลกเปลี่ยนตั๋วเงินและบัตรเงินฝากของบริษัทดังกล่าว
เป็นบัตรเงินฝากของธนาคารซึ่งมีกำหนดเวลาจ่ายคืน 6 เดือน 3 ปี หรือ 5 ปี
และจ่ายดอกเบี้ยตามอัตราที่กำหนด โดยการดำเนินการตามโครงการนี้
ธนาคารกระทำการแทนกองทุนเพื่อการฟื้นฟูและพัฒนาระบบสถาบันการเงิน ธนาคารจึง
ไม่ต้องรับภาระใด ๆ ทั้งสิ้น

  การรับโอนสินทรัพย์ที่มีคุณภาพดีและหนี้สินในส่วนที่มิใช่เจ้าหนี้ด้อยสิทธิของธนาคารกรุงเทพฯ
  พาณิชย์การ จำกัด (มหาชน)

ธนาคารได้รับโอนหนี้สิน (ผู้ฝากและเจ้าหนี้) และสินทรัพย์ที่มีคุณภาพจากธนาคารกรุงเทพฯ
พาณิชย์การ จำกัด (มหาชน) ตั้งแต่วันที่ 8 ตุลาคม 2541 ถึงวันที่ 31 ธันวาคม 2541
ซึ่งได้รับโอนเงินฝากและ หนี้สินอื่น จำนวน 24,260.25 ล้านบาท เงินให้สินเชื่อและลูกหนี้อื่น
จำนวน 7,679.78 ล้านบาท โดยส่วนต่างจำนวน 16,580.47 ล้านบาท
ธนาคารตั้งธนาคารกรุงเทพฯ พาณิชย์การ เป็นลูกหนี้ธนาคาร คิดดอกเบี้ยอัตรา
ต้นทุนถัวเฉลี่ยถ่วงน้ำหนักเงินฝากประจำ 3 เดือน ของธนาคารที่คำนวณได้ในเดือนก่อนบวกร้อยละ
1 ต่อปี และต่อมาเมื่อวันที่ 30 เมษายน 2542 ธนาคารกรุงเทพฯ พาณิชย์การ
ได้ออกตั๋วสัญญาใช้เงินให้ธนาคาร โดยกองทุนเพื่อการฟื้นฟูและพัฒนาระบบสถาบันการเงินเป็นผู้อาวัล
สำหรับเงินฝากที่ได้รับโอนมาจะได้รับการชดเชยอัตราดอกเบี้ยส่วนต่างระหว่างดอกเบี้ยเงินฝากของธนาคารกรุงไทย
และธนาคารกรุงเทพฯ พาณิชย์การ นอกจากนั้น
หากการรับโอนกิจการสินทรัพย์และหนี้สินดังกล่าวก่อให้เกิดภาระแก่ธนาคาร ทางการ
(ธนาคารแห่งประเทศไทย/กระทรวงการคลัง/กองทุนเพื่อการฟื้นฟูและพัฒนาระบบสถาบันการเงิน)
จะชดเชยคืนให้ธนาคารจนครบถ้วน

เมื่อวันที่ 31 ตุลาคม 2542 ธนาคารได้โอนลูกหนี้ที่มีปัญหาคืนให้กับธนาคารกรุงเทพฯ พาณิชย์การ
เป็นเงินจำนวน 444.40 ล้านบาท และต่อมาได้ปรับปรุงรายการเพิ่มอีก
รวมเป็นยอดลูกหนี้ที่โอนคืนทั้งสิ้น 444.45 ล้านบาท และเมื่อวันที่ 1 พฤศจิกายน 2542
บริษัทบริหารสินทรัพย์กรุงเทพฯ พาณิชย์การ จำกัด ได้ชำระเงินให้ธนาคารจำนวน 333.15
ล้านบาท ซึ่งเป็นการจ่ายชำระสูงไปจำนวน 31.80 ล้านบาท ยอดที่ถูกต้องคือจำนวน 301.35
ล้านบาท ส่วนต่างจำนวน 143.10 ล้านบาท หลังจากปรับปรุงรายการอื่น ๆ แล้ว
บริษัทบริหารสินทรัพย์กรุงเทพพาณิชย์ จำกัด จะออกตั๋วสัญญาใช้เงิน
โดยมีกองทุนเพื่อการฟื้นฟูและพัฒนาระบบสถาบันการเงินอาวัลให้ธนาคารอีกจำนวน 138.94
ล้านบาท

  การรับโอนสินทรัพย์ทั้งสิ้นและหนี้สินในส่วนที่มิใช่เจ้าหนี้ด้อยสิทธิ รวมทั้งพนักงานของธนาคาร
  มหานคร จำกัด (มหาชน)

เมื่อวันที่ 1 พฤศจิกายน 2541 ธนาคารได้รับโอนสินทรัพย์ทั้งสิ้นและหนี้สินในส่วนที่มิใช่เจ้าหนี้
ด้อยสิทธิรวมทั้งพนักงานของธนาคารมหานคร จำกัด (มหาชน) มาดำเนินการ
โดยมียอดรวมทั้งสิ้นจำนวน 284,532.01 ล้านบาท
และหากเจ้าหนี้เงินฝากหรือเจ้าหนี้อื่นที่ธนาคารรับโอนมีอัตราดอกเบี้ยหรือต้นทุน
เงินทุนอื่นสูงกว่าอัตราดอกเบี้ยและต้นทุนเงินทุนอื่นที่ธนาคารพึงจ่าย
ธนาคารจะได้รับการชดเชยส่วนต่าง ดังกล่าว นอกจากนี้
หากการรับโอนกิจการสินทรัพย์และหนี้สินดังกล่าวก่อให้เกิดภาระแก่ธนาคารหรือทำให้ธนาคารขาดผลประโยชน์อันพึงได้
ทางการจะชดเชยคืนให้ธนาคารจนครบถ้วน

ธนาคารได้ดำเนินการรับโอนสินทรัพย์และหนี้สินของธนาคารมหานคร ทั้งสิ้น 284,532.01 ล้านบาท
เสร็จสิ้นแล้ว สำหรับลูกหนี้ด้อยคุณภาพที่รับโอนมาจากธนาคารมหานคร คณะรัฐมนตรีได้มีมติเห็นชอบ
แนวทางการแก้ปัญหาหนี้ด้อยคุณภาพ เมื่อวันที่ 18 เมษายน 2543 โดยให้จัดตั้งบริษัทบริหารสินทรัพย์
เพื่อดูแลหนี้ด้อยคุณภาพ

การโอนลูกหนี้ด้อยคุณภาพให้กับบริษัท บริหารสินทรัพย์ สุขุมวิท จำกัด (บบส.)

เมื่อวันที่ 18 เมษายน 2543 คณะรัฐมนตรีได้มีมติให้ความเห็นชอบแนวทางการแก้ไขปัญหาหนี้
ด้อยคุณภาพของธนาคาร โดยให้มีการจัดตั้งบริษัทบริหารสินทรัพย์เพื่อบริหารหนี้ด้อยคุณภาพ
ซึ่งมีรายละเอียดในการจัดตั้งดังนี้

  1. การจัดตั้งบริษัท บริหารสินทรัพย์ สุขุมวิท จำกัด
  ซึ่งมีกองทุนเพื่อการฟื้นฟูและพัฒนาระบบสถาบันการเงิน ถือหุ้นร้อยละ 100
  โดยมีเงินกองทุนในบริษัทบริหารสินทรัพย์ 25 ล้านบาท ตามกฎกระทรวง (พ.ศ. 2541)
  ออกตามความในพระราชกำหนดบริษัทบริหารสินทรัพย์ พ.ศ. 2541

  2. ลูกหนี้ด้อยคุณภาพที่โอนไป บบส. ได้แก่ ลูกหนี้ของธนาคารกรุงไทย
  ซึ่งรวมถึงลูกหนี้ที่รับโอนมาจากธนาคารมหานคร ที่มีหนี้ค้างชำระเกิน 12 เดือน
  เป็นมูลค่ามากกว่าครึ่งหนึ่งของยอดหนี้คงค้างรวมของลูกหนี้แต่ละราย
  รวมถึงลูกหนี้ที่อยู่ระหว่างการดำเนินการตามกฎหมาย
  แต่ไม่รวมลูกหนี้รายย่อยที่มียอดคงค้างไม่เกิน 5 ล้านบาท ทั้งนี้
  การโอนลูกหนี้ด้อยคุณภาพของธนาคารกรุงไทย ได้บริหารจัดการลูกหนี้ของธนาคารมหานคร
  อย่างต่อเนื่องเหมือนกับเป็นลูกหนี้ของธนาคาร กรุงไทยเอง

  3. เมื่อโอนลูกหนี้ด้อยคุณภาพให้ บบส.
  ธนาคารจะมีอัตราลูกหนี้ด้อยคุณภาพต่อสินเชื่อรวมลดลงและหลังจากโอนสำรอง 108,000
  ล้านบาท กลับเป็นรายได้และคืนทุนจำนวน 108,000 ล้านบาท ให้กองทุนเพื่อการฟื้นฟูฯ แล้ว
  ธนาคารกรุงไทยจะมีอัตราเงินกองทุนชั้นที่ 1 ต่อสินทรัพย์เสี่ยง
  ในสัดส่วนซึ่งเป็นอัตราที่สูงกว่าเกณฑ์ที่ธนาคารแห่งประเทศไทยกำหนด
  และเพียงพอต่อการขยายธุรกิจ

  4. การคืนทุนจำนวน 108,000 ล้านบาท ทำให้สัดส่วนการถือหุ้นของกองทุนเพื่อการฟื้นฟูฯ
  ในธนาคารกรุงไทยลดลงจากร้อยละ 93.5 เป็นร้อยละ 87.2
  ทำให้ธนาคารกรุงไทยออกใบสำคัญแสดงสิทธิในการซื้อหุ้น (Warrant) ให้กองทุนเพื่อการฟื้นฟูฯ
  เพื่อให้กองทุนเพื่อการฟื้นฟูฯ มีสิทธิซื้อหุ้นเพิ่มทุนธนาคารกรุงไทยได้ในราคาที่ตราไว้ (10 บาท)
  จำนวน 10,800 ล้านหุ้น มูลค่า 108,000 ล้านบาท เท่ากับจำนวนที่มีการคืนทุน
  ซึ่งกองทุนเพื่อการฟื้นฟูฯ มีโอกาสได้รับประโยชน์อย่าง
  เต็มที่จากการแก้ไขปรับปรุงฐานะและการบริหารกิจการที่ดีขึ้นของธนาคารกรุงไทย

  5. ในกรณีที่ลูกหนี้ที่โอนไป บบส. มีศักยภาพในการดำเนินกิจการ
  และต้องการสินเชื่อเพิ่มเติมในการดำเนินธุรกิจ บบส.
  จะเป็นผู้ค้ำประกันให้กับลูกหนี้ในการขอสินเชื่อจากธนาคารกรุงไทย

  การโอนลูกหนี้ด้อยคุณภาพให้บรรษัท บริหารสินทรัพย์ไทย (TAMC)

ในปี 2544 ธนาคารมีการโอนลูกหนี้ด้อยคุณภาพให้บรรษัทบริหารสินทรัพย์ไทย (TAMC) จำนวน 4
ครั้ง โดยเป็นลูกหนี้ที่โอนทั้งหมด จำนวน 579 ราย มูลค่าทางบัญชีสุทธิประมาณ 10,848.34
ล้านบาท (สุทธิจากค่าเผื่อหนี้สงสัยจะสูญ จำนวน 5,306.63 ล้านบาท)

การสนองนโยบายรัฐ : ช่วยขับเคลื่อนเศรษฐกิจของประเทศ

เนื่องจากเศรษฐกิจของประเทศในช่วงที่ผ่านมายังไม่ฟื้นตัว
ธนาคารกรุงไทยในฐานะที่เป็นธนาคารของรัฐ จึงทำหน้าที่เป็นธนาคารแกนนำ (Lead Bank)
ในการเป็นเครื่องมือของทางการกระตุ้นเศรษฐกิจของประเทศ ด้วยการอัดฉีดสินเชื่อเข้าสู่ระบบ
โดยมุ่งไปยังลูกค้าที่มีศักยภาพไม่ว่าจะเป็นภาคเกษตร อุตสาหกรรม การส่งออก หรือการท่องเที่ยว
อันจะก่อให้เกิดการจ้างงาน ประชาชนมีรายได้และความเป็นอยู่ที่ดีขึ้น
แต่ในขณะเดียวกันธนาคารก็ต้องสร้างระบบบริหารความเสี่ยงที่ดีด้วย
เพื่อป้องกันปัญหาหนี้ที่ไม่ก่อให้เกิดรายได้ที่จะตามมา

ตลอดปี 2544 ที่ผ่านมา ธนาคารได้ส่งเสริมและให้สินเชื่อแก่ผู้ประกอบธุรกิจทั้งขนาดใหญ่
ขนาดกลาง วิสาหกิจขนาดกลางและขนาดย่อม (SMEs) และผู้ประกอบการรายย่อย
รวมทั้งสินเชื่อส่วนบุคคล สำหรับ สินเชื่อขนาดใหญ่
ธนาคารได้มุ่งเน้นไปยังโครงการขนาดใหญ่ของรัฐ และผู้ประกอบการที่มีศักยภาพ
ส่วนสินเชื่อที่ให้กับผู้ประกอบการ SMEs ซึ่งเป็นหัวใจสำคัญในการฟื้นฟูเศรษฐกิจของประเทศนั้น
ธนาคาร ได้ร่วมมือกับกรมส่งเสริมอุตสาหกรรม บรรษัทเงินทุนอุตสาหกรรมขนาดย่อม
บรรษัทประกันสินเชื่อ อุตสาหกรรมขนาดย่อม บรรษัทเงินทุนอุตสาหกรรมแห่งประเทศไทย
และองค์กรอื่นๆ เพื่อสนับสนุนทั้งด้านเงินทุนหมุนเวียน
การให้คำปรึกษาแนะนำทั้งด้านการเงินและการตลาดแก่ผู้ประกอบการ โดยจัดโครงการ
มากมายโดยเฉพาะการจัดสัมมนาให้กับผู้ประกอบการตามภาคต่างๆ ทั่วประเทศ นอกจากนี้
ธนาคารยังมุ่งสร้างความแข็งแกร่งให้กับชุมชน ปูพื้นฐานความเข้าใจในเศรษฐกิจพื้นฐาน
ด้วยการออกโฆษณาชื่อ “หมุนเวียน” ภายใต้แนวคิดที่ว่า “เงินกู้ของธนาคารกรุงไทย
จะกระตุ้นการใช้จ่าย สร้างเงินหมุนเวียน จากรากหญ้าถึงชุมชน สู่ระดับประเทศ
เพื่อเศรษฐกิจไทยพลิกฟื้นและจะเร่งปล่อยสินเชื่อเข้าสู่ชุมชนในระดับรากหญ้า”
และจัดตั้งฝ่ายโครงการธนาคารชุมชนขึ้น เพื่อดำเนินงานอย่างเป็นรูปธรรม พร้อมกันนี้
ยังมีนโยบายจัดตั้งธนาคารอิสลาม
เพื่อตอบสนองความต้องการของลูกค้าเป็นแหล่งระดมเงินออมที่มุ่งสู่ภาคการลงทุนโดยตรง
โดยธนาคาร กรุงไทยเป็นธนาคารพาณิชย์แห่งแรกที่จะให้บริการธนาคารอิสลาม

สำหรับการแก้ปัญหาภาคอสังหาริมทรัพย์ ธนาคารได้ให้ความร่วมมือกับรัฐบาลด้วยการสนับสนุน
ให้ประชาชนมีที่อยู่อาศัยเป็นของตนเอง โดยได้ร่วมมือกับการเคหะแห่งชาติ
และธนาคารอาคารสงเคราะห์ นำโครงการ NPL ของธนาคารมาพัฒนาและขายให้กับประชาชน
ซึ่งธนาคารจะปล่อยสินเชื่อให้ร้อยละ 100 ของราคาซื้อขายที่กำหนดโดยการเคหะแห่งชาติ
แต่ไม่เกินจำนวนเงินคงเหลือสุทธิ ณ วันโอนกรรมสิทธิ์ ในอัตราดอกเบี้ยคงที่ร้อยละ 4 เป็นเวลา 3
ปี หลังจากนั้นคิดอัตรา MLR-1% ตลอดอายุสัญญา
ส่วนผู้ที่ประมูลซื้ออสังหาริมทรัพย์จากการขายทอดตลาดของกรมบังคับคดี
และผู้ประมูลซื้อทรัพย์สินรอการขายของธนาคาร ธนาคารกำหนดให้เงินกู้ในวงเงินสูงสุดร้อยละ 80
ของราคาที่ประมูลได้ คิดดอกเบี้ยพิเศษคงที่ 3 ทางเลือก
ตามโครงการสินเชื่อเคหะอัตราดอกเบี้ยคงที่ โครงการพิเศษ “สุขทวี”

ในด้านการศึกษาธนาคารได้ทำหน้าที่เป็นผู้บริหารและจัดการกองทุนเงินให้กู้ยืมเพื่อการศึกษาของกระทรวงการคลัง
เพื่อให้นักเรียนและนักศึกษาที่ครอบครัวมีรายได้น้อย มีโอกาสได้รับการศึกษาสูงสุด
ในระดับปริญญาตรีของมหาวิทยาลัยต่างๆ ทั้งภาครัฐและเอกชน

นอกจากนี้ ธนาคารกรุงไทยยังได้รับมอบหมายจากคณะกรรมการปรับปรุงระบบการบริหารงาน
การคลังภาครัฐด้วยระบบอิเล็กทรอนิคส์ ให้เป็นผู้จัดทำระบบคอมพิวเตอร์
สำหรับการเบิกจ่ายและอนุมัติ งบประมาณแผ่นดินผ่านระบบอิเล็กทรอนิคส์
จากเดิมที่ภาคเอกชนจะขอเบิกจ่ายผ่านทางคลังจังหวัด
เปลี่ยนมาเป็นสามารถนำใบฎีกามาขอเบิกได้ที่เคาน์เตอร์ของธนาคาร
ซึ่งช่วงแรกจะใช้ระบบเบิกจ่ายทางอิเล็กทรอนิคส์ใน 13 จังหวัดนำร่อง

ปรับองค์กรใหม่ : ปฏิรูปการบริหารงาน

ธนาคารได้ดำเนินการวางแผนปรับโครงสร้างองค์กรใหม่จนแล้วเสร็จ และให้มีผลในทางปฏิบัติในปี
2545 โดยมีวัตถุประสงค์เพื่อปรับลดขนาดองค์กรหรือหน่วยงานที่ซ้ำซ้อนลง
แยกประเภทความรับผิดชอบที่ ชัดเจน ให้ความสำคัญในเรื่องการควบคุมความเสี่ยงเพิ่มขึ้น
เพื่อเสริมสร้างความมั่นคงในการดำเนินธุรกิจของธนาคารในอนาคต รวมทั้งก่อให้เกิดการถ่วงดุล
(Check & Balance) ภายในสายงานและระหว่างสายงาน

สำหรับเป้าหมายหลักในการปรับโครงสร้างองค์กรครั้งนี้ เป็นไปเพื่อมุ่งเน้นให้การปฏิบัติงาน
มีประสิทธิภาพ สามารถลดรายจ่าย และเพิ่มรายได้ให้กับธนาคาร

การจัดแบ่งโครงสร้างองค์กรออกเป็นสายงานต่างๆ
โดยมีสายงานหลักที่ทำหน้าที่สินเชื่อและการตลาด สายงานด้านปฏิบัติการ สายงานด้านการเงิน
และสายงานสนับสนุน ทุกด้านที่ช่วยให้สายงานธุรกิจหลักสามารถปฏิบัติงานได้อย่างมีประสิทธิภาพ
ซึ่งการบริหารจัดการภายใต้โครงสร้างองค์กรใหม่
จะคำนึงถึงประเภทของความเสี่ยงธุรกิจด้านต่างๆ คือ

-   การบริหารงานด้านการตลาด ผลิตภัณฑ์ และประชาสัมพันธ์ ต้องคำนึงถึงความเสี่ยง
    ด้านภาพลักษณ์ของธนาคาร

-   การบริหารงานด้านสินเชื่อ ตลาดสินเชื่อทั้งในและต่างประเทศ
    ต้องคำนึงถึงความเสี่ยงด้านสภาพคล่องของเงินทุน ความเสี่ยงด้านสินเชื่อ
    ความเสี่ยงด้านตลาด ความเสี่ยงด้านการเงิน และรายงานทางการเงิน

-   การบริหารงานด้านนโยบาย ต้องคำนึงถึงความเสี่ยงด้านกฎหมาย ความเสี่ยงด้านกฎระเบียบ
    และความเสี่ยงด้านการกำกับดูแล

-   การบริหารงานด้านตรวจสอบภายใน ต้องคำนึงถึงความเสี่ยงด้านการปฏิบัติงาน

โครงสร้างองค์กรใหม่ของธนาคาร แบ่งเป็น 13 สายงาน ในแต่ละสายงานแบ่งออกเป็นกลุ่ม
ฝ่ายหรือสำนัก สำนักงาน และศูนย์ตามลำดับ

-   สายงานสินเชื่อและสาขา รวม 3 สายงาน ได้แก่ สายงานสินเชื่อนครหลวง และภาคใต้
    สายงานสินเชื่อภาคเหนือ และภาคตะวันออกเฉียงเหนือ สายงานสินเชื่อนครหลวง ภาคกลาง
    และภาคตะวันออก

-   สายงานวางแผนผลิตภัณฑ์และการตลาด

-   สายงานธุรกิจต่างประเทศและตลาดการเงิน

-   สายงานโครงการพิเศษ

-   สายงานปฏิบัติการ

-   สายงานจัดการหนี้

-   สายงานบริหารความเสี่ยง

-   สายงานวางแผนและการเงิน

-   สายงานทรัพยากรบุคคลและสนับสนุนองค์กร

-   สายงานเทคโนโลยีสารสนเทศ

-   สายงานนโยบายและกำกับ เป็นสายงานใหม่ที่รวมงานด้านระเบียบ นโยบาย
    กฎหมายและงานด้านเลขานุการคณะกรรมกาธนาคาร เพื่อความชัดเจนในการกำกับดูแล
    และควบคุมความเสี่ยง โดยมีสำนักตรวจสอบภายในขึ้นตรงกับคณะกรรมการตรวจสอบ (Audit
    Committee)

นอกจากนี้ ยังมีหน่วยงานที่ขึ้นตรงต่อกรรมการผู้จัดการใหญ่ (กรรมการผู้จัดการ) ได้แก่
สำนักสื่อสารและประชาสัมพันธ์ และสำนักกรรมการผู้จัดการ
เพื่อให้สามารถสนองนโยบายของธนาคาร ได้ผลดียิ่งขึ้น

1.  การประกอบธุรกิจ

ธนาคารกรุงไทย จำกัด (มหาชน)
ได้รับอนุญาตให้ประกอบธุรกิจการธนาคารพาณิชย์ตามที่ได้กำหนดไว้ในพระราชบัญญัติการธนาคารพาณิชย์
และประกาศที่เกี่ยวข้อง ที่ออกโดยธนาคารแห่งประเทศไทย กระทรวงการคลัง
และหน่วยงานที่เกี่ยวข้อง โดยธุรกิจหลักของธนาคารสามารถจำแนกออกได้เป็น 2 ประเภทใหญ่ ๆ
คือ

1. ธุรกิจที่นำมาซึ่งรายได้ดอกเบี้ยและเงินปันผล ได้แก่ การรับฝากและการให้กู้ยืม
ซึ่งเป็นการรับฝากเงินจากบุคคลทั่วไป นิติบุคคลต่าง ๆ ทั้งภาครัฐและเอกชน
รวมทั้งการกู้ยืมเงินจากแหล่งต่าง ๆ ทั้งภายในและ ภายนอกประเทศ
เพื่อนำไปหารายได้จากการปล่อยสินเชื่อให้แก่ลูกค้า

 2. ธุรกิจที่นำมาซึ่งรายได้ที่มิใช่ดอกเบี้ย ได้แก่ รายได้จากค่าธรรมเนียม และรายได้อื่น ๆ เป็นการหารายได้จากการให้บริการต่าง ๆ เช่น การโอนเงินทั้งในและต่างประเทศ ธุรกิจปริวรรตเงินตรา ต่างประเทศ การอาวัล และการค้ำประกัน การบริหารกองทุนสำรองเลี้ยงชีพ และนายทะเบียน หลักทรัพย์ เป็นต้น

2.  โครงสร้างรายได้

โครงสร้างรายได้ของธนาคารประกอบด้วย 2 ส่วน คือ รายได้ดอกเบี้ยและเงินปันผล
และรายได้ที่มิใช่ดอกเบี้ย โดยมีรายละเอียด ดังนี้

หน่วย : ล้านบาท

+----------------------------------+-----------------+-----------------+
|                                  | งบการเง         |                 |
|                                  | ินเฉพาะของธนาคาร |                 |
|                                  | ปี 2544          |                 |
+----------------------------------+-----------------+-----------------+
|                                  | จำนวนเงิน        | %               |
+----------------------------------+-----------------+-----------------+
| รายได้ดอกเบี้ยและเงินปันผล            | 30,824          | 70.00           |
|                                  |                 |                 |
|   เงินให้สินเชื่อ                     | 7,097           | 16.12           |
|                                  |                 |                 |
|   รายการระหว่างธนาคารและตลาดเงิน   | 1,564           | 3.55            |
|                                  |                 |                 |
|   เงินลงทุน                        | 39,485          | 89.67           |
|                                  |                 |                 |
| รวมรายได้ดอกเบี้ยและเงินปันผล         | (1,227)         | (2.79)          |
|                                  |                 |                 |
| รายได้ที่มิใช่ดอกเบี้ย                  | (103)           | (0.23)          |
|                                  |                 |                 |
|   กำไร (ขาดทุน) จากเงินลงทุน        | 819             | 1.86            |
|                                  |                 |                 |
|   ส่วนแบ่งกำไร (ขาดทุน) จากเงินลงทุน  | 4,433           | 10.07           |
|                                  |                 |                 |
|   ค่าธรรมเนียมและบริการ             | 366             | 0.83            |
|                                  |                 |                 |
|   การรับรอง รับอาวัล และค้ำประกัน     | 260             | 0.59            |
|                                  |                 |                 |
|   อื่น ๆ                           | 4,548           | 10.33           |
|                                  |                 |                 |
|   กำไร (ขาดทุน) จากการปริวรรต      | 44,033          | 100.00          |
|                                  |                 |                 |
|   รายได้อื่น ๆ                      |                 |                 |
|                                  |                 |                 |
| รวมรายได้ที่มิใช่ดอกเบี้ย               |                 |                 |
|                                  |                 |                 |
| รวมรายได้                         |                 |                 |
+----------------------------------+-----------------+-----------------+

รายได้หลักของธนาคารเป็นรายได้ดอกเบี้ยและเงินปันผลมีสัดส่วนร้อยละ 89.67 ของรายได้รวม
จำแนกเป็นรายได้จากเงินให้สินเชื่อมีสัดส่วนร้อยละ 70.00
รายได้ระหว่างธนาคารและตลาดเงินมีสัดส่วน ร้อยละ 16.12
และรายได้จากเงินลงทุนมีสัดส่วนร้อยละ 3.55

รายได้ที่มิใช่ดอกเบี้ยมีสัดส่วนร้อยละ 10.33 ของรายได้รวม
ส่วนใหญ่เป็นรายได้จากค่าธรรมเนียมและบริการ โดยมีสัดส่วนร้อยละ 11.93

3.  เป้าหมายการดำเนินธุรกิจ

  ตลอดปี 2544 ที่ผ่านมา
  ภายใต้ยุทธศาสตร์การพัฒนาประเทศของรัฐบาลที่ต้องการฟื้นฟูระบบเศรษฐกิจโดยรวมให้ดีขึ้น
  ธนาคารกรุงไทยซึ่งเป็นส่วนหนึ่งของธนาคารรัฐ
  ได้มีบทบาทสำคัญในการกระตุ้นเศรษฐกิจของประเทศ โดยเป็นแกนนำการปล่อยสินเชื่อ
  ทั้งโครงการภาครัฐขนาดใหญ่ ธุรกิจในภาคเศรษฐกิจที่สำคัญ
  และยังมีส่วนในการสนับสนุนธุรกิจขนาดกลางและขนาดย่อม
  ตลอดจนการปล่อยสินเชื่อลงสู่ระดับรากหญ้าของประเทศ และในปี 2545
  ธนาคารยังคงตระหนักถึงบทบาทที่สำคัญในการสนับสนุนการฟื้นฟูเศรษฐกิจ ต่อไป
  ขณะเดียวกันธนาคารเองต้องสร้างความแข็งแกร่งและความพร้อมที่จะดำเนินธุรกิจให้เติบโตต่อไปอย่างมั่นคง
  โดยมีนโยบายการดำเนินงานที่สำคัญพอสรุปได้ดังนี้

-   สร้างสินทรัพย์ที่ทำรายได้ เพื่อเป็นฐานที่มั่นคงในการดำเนินธุรกิจในอนาคต
    โดยให้สินเชื่อแก่ภาครัฐ หรือโครงการที่รัฐบาลค้ำประกัน
    และภาคเอกชนที่มีส่วนกระตุ้นให้เกิดการผลิต การจ้างงาน และสร้าง
    มูลค่าเพิ่มให้แก่ระบบเศรษฐกิจของประเทศ
    โดยกลุ่มลูกค้ารายใหญ่จะเน้นกิจการที่ผู้ประกอบการมีความชำนาญ หรือมีประสบการณ์ในธุรกิจ
    และกลุ่มวิสาหกิจขนาดกลางและขนาดย่อม (SMEs) ธนาคารจะ
    ร่วมมือกับหน่วยงานภาครัฐให้การสนับสนุนเพื่อยกระดับความสามารถในการแข่งขัน
    และสร้างความยั่งยืนในการประกอบธุรกิจให้กับผู้ประกอบการ
    อีกทั้งยังมีนโยบายสนับสนุนสินเชื่อสู่ประชาชนทั่วไป และกลุ่มชุมชน
    ที่องค์กรเอกชนหรือองค์กรของรัฐได้สร้างไว้เพื่อกระตุ้นเศรษฐกิจถึงกลุ่มรากหญ้า
    ทั้งนี้ภายใต้ระบบการควบคุมความเสี่ยงของธนาคารเพื่อให้ได้สินเชื่อที่มีคุณภาพ
    ในขณะเดียวกันก็มุ่งมั่นที่จะลดปริมาณหนี้ที่ไม่ก่อให้เกิดรายได้
    ด้วยการเร่งปรับปรุงโครงสร้างหนี้ให้ลดลงโดยเร็ว
    นอกจากนี้ธนาคารจะรับซื้อลูกหนี้ที่ปรับปรุงโครงสร้างหนี้เรียบร้อยแล้วคืนจากบริษัทบริหารสินทรัพย์สุขุมวิท
    จำกัด และบรรษัทบริหารสินทรัพย์ไทย
    เพื่อให้โอกาสลูกหนี้ของธนาคารสามารถประกอบธุรกิจได้ตามปกติ

-   บริหารลดต้นทุนในการดำเนินงาน
    ทั้งในด้านอาคารสำนักงานที่หน่วยงานของธนาคารตั้งอยู่หลายแห่ง ให้รวมมาอยู่แห่งเดียวกัน
    และในด้านสาขาจะมุ่งเน้นการให้บริการที่ดี ทันสมัย สะดวก และรวดเร็ว แก่ลูกค้า
    โดยการควบรวมสาขาที่ตั้งอยู่ในพื้นที่ซ้ำซ้อนกัน ปรับเปลี่ยนระบบงานสาขารูปแบบใหม่
    (Reengineering) ให้กับสาขาที่มีความเหมาะสมทั่วประเทศ
    พร้อมทั้งเร่งจำหน่ายสินทรัพย์ที่ไม่ก่อให้เกิดรายได้เปลี่ยนสภาพเป็นเงินสดเพื่อนำไปสร้างมูลค่าเพิ่มให้กับธนาคารโดยเร็ว

-   เน้นการบริหารควบคุมความเสี่ยง โดยจัดองค์กรใหม่ที่แบ่งความรับผิดชอบความเสี่ยงด้านต่าง
    ๆ อย่างชัดเจน เป็นความเสี่ยงด้านการตลาด ความเสี่ยงด้านการเงิน
    ความเสี่ยงด้านสภาพคล่อง ความเสี่ยงด้านสินเชื่อ ความเสี่ยงด้านการปฏิบัติงาน
    ความเสี่ยงด้านภาพลักษณ์ของธนาคาร และความเสี่ยงด้าน การปฏิบัติตาม กฎหมาย
    พร้อมทั้งมีการควบคุมความเสี่ยงด้วยการปรับปรุงและพัฒนากระบวนการในด้าน ต่าง ๆ
    ให้มีหลักเกณฑ์และแนวทางในการปฏิบัติงานอย่างมีมาตรฐาน และเป็นแบบแผนเดียวกัน
    รวมทั้งมีระบบการตรวจสอบและควบคุมติดตามผลที่ชัดเจน
    เพื่อลดและหาทางป้องกันความเสี่ยงที่อาจเกิดขึ้นกับธนาคาร
    ซึ่งจะทำให้การดำเนินธุรกิจมีความมั่นคง

-   เพิ่มประสิทธิภาพในการปฏิบัติงาน
    ธนาคารได้เล็งเห็นความสำคัญของบุคลากรที่มีต่อความสำเร็จของ องค์กร
    โดยจะจัดให้มีการฝึกอบรมต่อเนื่องเพื่อเพิ่มความรู้ ความสามารถ และทักษะในงาน
    อีกทั้งปรับปรุงกฎเกณฑ์ระเบียบต่าง ๆ ที่เป็นอุปสรรคต่อการขยายตัวทางธุรกิจ
    และประการสำคัญที่จำเป็นอย่างยิ่ง ในยุคปัจจุบันคือ
    การพัฒนาระบบเทคโนโลยีสารสนเทศสำหรับธุรกิจหลักของธนาคารให้ทันสมัย
    ทั้งนี้เพื่อให้มั่นใจได้ว่าธนาคารมีความสามารถสูงที่จะแข่งขันกับสถาบันการเงินอื่นได้

-   มุ่งสร้างเอกลักษณ์ของธนาคาร (Corporate Identity)
    ให้แข็งแกร่งเพื่อให้ผู้พบเห็นรับรู้ได้ทันทีว่าเป็น เอกลักษณ์ของธนาคารกรุงไทย
    ซึ่งให้ความสำคัญกับเศรษฐกิจที่ยั่งยืนของประเทศ และความใกล้ชิดกับชุมชน